14 



czélnak jobban megfelelöleg a «Köztelek »-nek adattak át s most ezen 

 intézetben találhatók ; minél fogva rólok többet nem leend szó. 

 A Herbáriumok a következő 6 főbb gyűjteményből állottak : 



1. A KiTAiBKL-féle gyűjtemény 6B tömött fasciculusból 14701 szá- 

 mot tartalmazván. 



2. LuMNiTZER-nek, a Pozsonyi tlora első szerzőjének gyűjteménye 

 2652 számmal. 



3. WoLNY gyűjteménye, mely különösen Szirmia flórájára nézve fontos 

 és értékes, 12 fasciculusban 2873 speciessel. 



4. Sadler nagyszerű gyűjteménye 28495 fajjal. 



4. SiMONYi Ernő jelenlegi képviselő által ajándékozott gyűjtemény a 

 britanniai flórából. 



6. Az előbbeni fűvészeti s ásványtani őr, bold. Kovács Gyula által 

 ajándékozott és szorosan «Maly Enumeratio plantar, imperii austriaci« 

 szerint rendezett gyűjtemény az osztrák és magyar flórából, mely magában 

 foglalta a szép ALBACH-féle gyűjteményt, nemkülönben a Kovács által 

 kiadott Bécs vidékének flóráját is — mindamellett számos ív üresen 

 feküdt. 



A mostani őr egyesítette az utóbbi 5 gyűjteményt egy nagy közös 

 Herbáriumba, amellett megtartá a KovÁcs-féle kiállítást (az egyes növények 

 nagy kemény fehér papiroson feküsznek, mely ivek ismét egy kék ívbe 

 vannak egyesítve fajok szerint) Erdlicher rendszerét követvén ; s így most 

 a nagy európai Herbarium külön rendezett állapotban van. 



Az 1870-ik év óta vétel utján megszereztetett a nagy WEiss-féle 

 ázsiai gyűjtemény (Xantus úr közbenjárása folytán) és egy Dobrudzsái 

 növényekből álló gyűjtemény (k. b. 500 faj), melyet Syntenis testvérek 

 gyűjtöttek. Ehhez járultak még a jelenlegi custos ajándékai, melyek részint 

 saját herbáriumából, részint utazásai alatt győjtött növényekből kerültek ki. 



A Herbarium minden egyes példánya mérgezve lévén — a rovarok 

 megtámadásai ellen védve van. 



A KiTAiBEL-féle Herbarium részint honunk legnagyobb botanikusa 

 iránti kegyeletből, részint mivel számos munkákban hivatkozás történt az- 

 egyes csomagokra s az ezekben lévő ívek számaira — nem soroztatott 

 a nagy Európai Herbáriumba hanem külön a maga eredetiségében hagya- 

 tott meg. 



Az osztály személyzete az őrből és egy szolgából áll. 



Van egy 12000 frtnyi alapítványa az osztálynak, melyet dr. Haynald 

 Lajos kalocsai érsek úr a gyűjtemény gyarapítására, rendezésére és az őr 

 botanikai utazásaira tett le. Ezen tőkének kamatjai az 1871. és 1872-ik 

 években Kis-Görögország belsejében tett botanikai utazásra, 1873-ban 

 Erdély és Oláhországban tett s utoljára 1874-ben fűvészeti kirándulásokra 

 fordíttatott Közép- s Alsó-Italiában és Malta szigetén. 



